Public procurement notice: Contract Notice
Published: 2023-01-25
Buyer: Eduskunnan kanslia
Country: FI
Contract type: Services
Procedure: Competitive procedure with negotiation
CPV classification: 72000000
Submission deadline: 2023-03-01
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Eduskunnan internetpalvelujen uudistushankkeessa uudistetaan eduskunnan avoimen datan, julkisen verkkopalvelun ja haun teknologia sekä arkkitehtuuri. Uudistuksen tulee kuitenkin pohjautua koestettuun teknologiaan. Uudistus ajoittuu vuosille 2023–2024. Hankkeen osa-alueet liittyvät toisiinsa tiedon hyödyntämisen ja jakamisen kautta.
Tässä hankinnassa kilpailutetaan tiimi, joka tulee toteuttamaan hankinnan kohteen kuvauksessa mainitut palvelut ja toiminnot. Lisäksi hankitaan asiantuntijaresursseja hankinnan kohteen ylläpitämiseen ja jatkokehittämiseen. Sopimus- ja hinnoittelumalleista neuvotellaan neuvottelumenettelyn aikana.
Kilpailutuksessa tullaan edellyttämään sellaisten vaatimusmäärittelyn täyttävien tuotteiden tarjoamista, joilla toteutetaan nämä palvelut ja toiminnot.
Hankintailmoituksen liitteessä 2 “Vähimmäisvaatimukset-internetpalvelut” ja liitteessä 5 “Pisteytettävät referenssit” on kuvattu eduskunnan tavoitetilan mukaisia toimintoja ja tuotteita. Tuotteiden vaatimuksista tullaan neuvottelemaan neuvottelumenettelyssä.
Tavoitteena on koota julkinen tieto yhteen eduskunnan järjestelmistä pilvipalveluun, hyödyntää pilvipalveluun koottua dataa eduskunnan uuden julkisen verkkopalvelun tuottamisessa, jakaa tietoa jalostetussa muodossa ulkoisille- ja sisäisille käyttäjille ja tarjota avointa dataa rajapintojen kautta.
Avoin data muodostaa perustan muille palveluille ja hyödyttää suoraan eduskunnan julkisen verkkopalvelun tuottamista ja hakua. Tämän vuoksi esitetyt hankkeen osa-alueet liittyvät kiinteästi toisiinsa. Uudistus avaa eduskunnalle samalla uusia mahdollisuuksia datan julkiselle hyödyntämiselle ja uudelleen käytettävyydelle sekä ottaa ensiaskeleita tekoälyn käytön mahdollistamiseksi.
Uudistuksella tavoitellaan järjestelmille pitkää elinkaarta, palvelun toiminnan skaalautuvuutta ja luotettavuutta, korkeaa automaatioastetta sekä ennen kaikkea sitä, että resurssit ohjautuvat pitkällä aikavälillä ylläpidon tehtävistä eduskunnan kanslian toiminnan kehittämisen tukemiseen.
Eduskunta hyödyntää sekä Amazon Web Servicen (AWS) että Azuren hybridipilviympäristöjä. Eduskunta on kilpailuttanut pilviympäristöt, ja päätynyt sen perusteella hyödyntämään julkisissa palveluissaan AWS-pilviympäristöä. Azure-pilviympäristön tuotantokäyttö on toistaiseksi keskittynyt lähinnä sisäiseen viestintään ja kollaboraatioon sekä kehitysympäristöihin rajatuille omasta palvelinsalista tuotetuille organisaation sisäisille tietojärjestelmille.
AWS-pilviympäristössä on jo tuotantokäytössä olevia julkiseen käyttöön tarkoitettuja toteutuksia ja suurin osa eduskunnan julkisesta datasta. Eduskunta on investoinut merkittävästi AWS-pilviympäristöön pystyäkseen vastaamaan lainsäädännön vaatimuksiin avoimen datan hyödyntämisessä. Näillä perusteilla sekä kustannus-hyöty-lähtökohdista eduskunta jatkaa arkkitehtuurilinjaustensa mukaisesti ratkaisujen toteuttamista AWS-alustalle tässä projektissa.
Hankintailmoituksen liitteissä määritellään vähimmäisvaatimukset, joihin kilpailutukseen osallistuvien tulee sitoutua koko kilpailutuksen ja toteutuksen ajan. Kilpailutuksen aikana määritellään osa-aluiden muita pakollisia ja valinnaisia vaatimuksia, joista voidaan neuvotella neuvottelumenettelyn aikana.
Tässä hankinnassa on kyse asiantuntijaresurssien hankinnasta toteutustiimiksi ja vastaamaan ylläpidosta. Hankittava tiimi toteuttaa internetpalvelun ketterän kehityksen menetelmillä eduskunnan ohjauksessa. Toteutus sisältää eduskunnan avoimen tiedon, eduskunnan julkisen verkkopalvelun ja julkisen haun sekä näiden tarvitseman teknisen arkkitehtuurin. Lisäksi internetpalveluun sisältyvät avoimet rajapinnat muiden sovellusten käyttöön.
Hankinnassa rakennetaan AWS-ympäristöön tekniset ratkaisut, jotka mahdollistavat datan tuonnin internetpalvelujen, haun ja rajapintojen käyttöön sekä datan varastoinnin että sen jalostamisen tiedoksi.
Internetpalvelulle ja sen tarvitsemalle arkkitehtuurille hankitaan myös jatkuvat palvelut, joilla kehitetään ja ylläpidetään hankinnan kohdetta.
Sopimuskauden jälkeen sopimus jatkuu toistaiseksi voimassa olevana Tilaajan kuuden (6) kuukauden ja Toimittajan kahdentoista (12) kuukauden irtisanomisajalla.